section_heading: Povijest
paragraph_text: 1185. godine Normani osvajaju Zakintos i od tih vremena prevladava utjecaj zapada na urbani dizajn i arhitekturu. Nakon Normana, gradom i otokom vlada Mletačka Republika (od XIV do kraja XVIII stoljeća), njihova duga vladavina ostavila je najviše traga na oblikovanje grada. Po uzoru na Trg sv. Marka u Veneciji, i Zakintos ima svoj Trg sv. Marka (Platia Agiou Markou),na zapadnoj strani trga nalazi se katolička crkva.